Deur Jana Marx 22 Julie 2019 04:30
Maandag se effens hoër temperature moet Suid-Afrikaners nie laat dink die einde van die winter is om die draai nie – die Suid-Afrikaanse Weerdiens (SAWD) voorspel vandeesweek nog ’n stewige kouefront wat eers die Wes- en Noord-Kaap en daarna die res van die land sal laat bibber.
Die SAWD waarsku ook teen brandgevaar omdat die koue met sterk wind in die ooste van die Noord-Kaap, die sentrale en Klein-Karoo en die sentrale en westelike dele van die Oos-Kaap gepaard sal gaan.
Mooiweer en koud tot koel.
In Pretoria styg die kwik van 3 °C tot 19 °C, in Johannesburg van 2 °C tot 18 °C en op Vereeniging van 2 °C tot 18 °C.
Op Mbombela is die minimum temperatuur Maandagoggend 7 °C en die maksimum 20 °C. Op Skukuza sal die kwik styg van 3 °C tot 25 °C.
Die oggendtemperatuur op Polokwane is 3 °C. Dit styg mettertyd tot 20 °C. Op Tzaneen styg die kwik van 5 °C tot 22 °C.
Winderig op plekke, maar andersins mooiweer en koel.
Op Mahikeng is die minimum temperatuur 4 °C en die maksimum 23 °C, op Vryburg 3 °C en 21 °C en op Rustenburg 2 °C en 19 °C.
Mooiweer en koel, maar koud teen die Lesotho-grens en in die ooste. Wind word oral, buiten in die sentrale streek, verwag.
In Bloemfontein styg die kwik van 0 °C tot 20 °C en in Welkom van -2 °C tot 20 °C.
Dit sal mistig wees aan die kus, maar anders mooiweer en koel. Wind word verwag. In die noordweste sal dit warm wees en in die suidweste sal dit teen die middag gedeeltelik bewolk word.
Die wind aan die kus sal sterk noordwes waai.
In Kimberley is die oggendtemperatuur 4 °C. Dit styg tot 21 °C later in die dag. Op Upington styg dit van 8 °C tot 24 °C en op Sutherland van -7 °C tot 19 °C.
Maandagmiddag word wind van 50 km/h tot 65 km/h in die binneland verwag. Dit is mooiweer en koel tot warm in die ooste en suide.
Ligte reën kan reeds Maandagmiddag aan die suidweskus verwag word. Swaar reën word vir Dinsdag voorspel.
In die weste sal dit bewolk tot gedeeltelik bewolk en koel wees, met ’n ligte motreën die middag in die verre suidweste.
’n Sterk noordwestewind word by Kaappunt en Kaap Agulhas verwag.
In Kaapstad styg die kwik van 11 °C tot 15 °C en in George van 5 °C tot 24 °C.
In die ooste sal dit mooiweer en warm wees. In die binneland sal sterk winde waai. Aan die kus sal die wind matig wees.
In die weste is dit warm in in die noorde koel.
Sterk winde word in die westelike binneland verwag, met ligte kuswinde wat teen die middag noordoos aan die Wildekus sal waai.
In Port Elizabeth styg die kwik van 9 °C tot 25 °C en in Oos-Londen van 10 °C tot 26 °C.
Mooiweer en warm, maar koel in die suidweste. Noord van Richardsbaai sal die kuswind sterk noordoos waai.
In Durban is die minimum temperatuur 8 °C en die maksimum 25 °C, op Richardsbaai 10 °C en 26 °C en in
Pietermaritzburg 2 °C en 26 °C.
?? ALERT: SECOND CONSECUTIVE EVENING OF BELOW FREEZING TEMPERATURES in southern Gauteng overnight!
— Gauteng Weather (@tWeatherSA) July 21, 2019